Le Mespris de la vie et consolation contre la mort/« Le tracassant veneur communement mesprise »
# Le Mespris de la vie et consolation contre la mort/« Le tracassant veneur communement mesprise »

Le tracassant Veneur communement mesprise Le timide escuyer, qui sans estre suivi Dans les filets tendus se vient rendre asservi, Exposant au hazard sa vie & sa franchise :

Mais la beste rusee en sentinelle assise Dans son giste espineus il poursuit à l'envi, Et cruel, ne peut voir son courage assouvi Qu'il ne l'ait à la fin ou vive ou morte prise.

Ainsi la sourde mort fuit celuy qui la suit, Et suit sans y penser celuy la qui la fuit Executant sa loy, non pas comme demande

Le fol desir de l'homme, ainsi selon que le fort Qui modere la vie, & gouverne la mort, Pour nostre utilité l'ordonne & le commande.

